**ՏԵՂԵԿԱՆՔ-ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21-Ի N 827-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Իրավական ակտի ընդունման անհրաժեշտությունը**

Իրավական ակտի ընդունման նպատակն է անհետաձգելի համարել ՀՀ 2020 թվականի պետական բյուջեով նախատեսված՝ ՀՀ պետական նշանակության ավտոճանապարհների և տրանսպորտային օբյեկտների հիմնանորոգում ծրագրի շրջանակներում հիմնանորոգվող՝ սույն նախագծի հավելվածում ներառված ճանապարհահատվածների և տրանսպորտային օբյեկտների շինարարության որակի տեխնիկական հսկողության ծառայությունների գնումը և թույլ տալ ՀՀ տարածքային կառավարման և ենթակառուցվածքների նախարարությանը մեկ անձից գնման ընթացակարգով գնել տվյալ ճանապարհահատվածների շինարարության որակի տեխնիկական հսկողության ծառայությունները:

**Կարգավորման հարաբերությունների ներկա վիճակը և առկա խնդիրները.**

Հայաստանի Հանրապետության կառավարության 2020 թվականի մայիսի 21-ի թիվ 827-Ն որոշմամբ՝ ՀՀ 2020 թվականի պետական բյուջեով նախատեսված՝ ՀՀ պետական նշանակության ավտոճանապարհների և տրանսպորտային օբյեկտների հիմնանորոգում ծրագրի շրջանակներում հիմնանորոգվող մի շարք ճանապարհահատվածների և տրանսպորտային օբյեկների (1-ին, 2-րդ տեղամաս) շինարարության որակի տեխնիկական հսկողության ծառայությունների գնումը ճանաչվել է անհետաձգելի և Հայաստանի Հանրապետության տարածքային կառավարման և ենթա­կառուցվածքների նախարարությանը թույլատրվել է նշված տեխնիկական հսկողության ծառայությունները ձեռք բերել ինժիներական ծառայություններ մատուցող միջազգային ընկերություններից՝ մեկ անձից գնման ընթացակարգով: Նշված ծառայությունների գնման գործընթացը ընթացքի մեջ է:

Միաժամանակ ՀՀ 2020 թվականի պետական բյուջեով նախատեսված՝ ՀՀ պետական նշանակության ավտոճանապարհների և տրանսպորտային օբյեկտների հիմնանորոգում ծրագրի շրջանակներում հիմնավորոգվող՝ սույն նախագծի 9-րդ հավելվածում ներառված մյուս խումբ (3-րդ տեղամաս) ճանապարհահատվածների և տրանսպորտային օբյեկտների շինարարական աշխատանքների իրականացման ծառայությունների գնման գործընթացն ավարտվել է, կնքվել են կապալի պայմանագրեր (համաձայնագրեր) և արդեն իսկ պետք է մեկնարկեն շինարարական աշխատանքները:

«Քաղաքաշինության մասին» ՀՀ օրենքի 6-րդ հոդվածի 4-րդ մասի «թ» կետի համաձայն՝ կառուցապատողը պարտավոր է ապահովել շինարարական աշխատանքներում շինարարության որակի տեխնիկական հսկողություն իրականացնող կազմակերպության ներգրավումը:

Օրենքի պահանջների կատարումն ապահովելու, սույն որոշման 9-րդ հավելվածում ներառված օբյեկտների շինարարության որակի տեխնիկական հսկողության ծառայություններ ձեռք բերելու նպատակով, սահմանված կարգով, իրականացվել է գնման գործընթաց:

ՀՀ տարածքային կառավարման և ենթակառուցվածքների նախարարության և  «ԷՏԱԼՈՆ ԳՐՈՒՊ» ՓԲԸ-ի (այսուհետ՝ Կազմակերպություն) միջև 09.04.2020թ. կնքվել է ՏԿԵՆ-ԳՀԾՁԲ-2020/5ՏՀ ծածկագրով գնման պայմանագիրը (այսուհետ՝ Պայմանագիր)։

Ֆինանսական միջոցներ նախատեսվելուց հետո՝ 20.05.2020թ.,  Կազմակերպությունը ծանուցվել է Պայմանագրում փոփոխություններ կատարելու մասին համաձայնագրի նախագիծ, սակայն Պայմանագրի 7.13 կետով սահմանված ժամկետում Կազմակերպությունը չի ներկայացվել համաձայանագրի ստորագրված տարբերակը, որակավորման և պայմանագրի ապահովումները՝ բանկային երաշխիքի տեսքով: Հիմք ընդունելով ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման» կարգի 33-րդ կետի 12-րդ ենթակետը Պայմանագիրը միակողմանի լուծվել է:

Ստեղծված իրավիճակում՝ հարցի կարգավորման, սույն նախագծի հավելվածում ներառված օբյեկտների շինարարական աշխատանքների մեկնարկը ժամանակին ապահովելու նպատակով անհրաժեշտ է անհապաղ նախաձեռնել տվյալ օբյեկտների շինարարության որակի տեխնիկական հսկողության ծառայությունների գնման գործընթաց: Հաշվի առնելով, որ մրցութային կարգով գնման գործընթացը ժամանակատար է, ուստի ակնհայտ է, որ հնարավոր չի լինելու նախանշված ժամկետում ձեռք բերել տվյալ ծառայությունները, հետևաբար մեկնարկել սույն նախագծի հավելվածում ներառված օբյեկտների շինարարական աշխատանքները ու տվյալ մասով ապահովել պետական բյուջեի կապիտալ ծախսերի գծով կատարումը:

Արդյունքում՝ շարադրված անկանխատեսելի հետևանքների վերացման անհրաժեշտությունից ելնելով ծագել է սույն նախագծի 9-րդ հավելվածում ներառված օբյեկտների շինարարության որակի տեխնիկական հսկողության ծառայությունների գնման անհետաձգելի պահանջ, որն օբյեկտիվորեն հնարավոր չէր կանխատեսել:

Հիմք ընդունելով վերոգրյալը և ղեկավարվելով «Գնումների մասին» ՀՀ օրենքի 23-րդ հոդվածի 1-ին մասի 2-րդ կետի և ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի 23-րդ կետի 5-րդ ենթակետի «բ» պարբերությամբ՝ նախագծով առաջարկվում է սույն նախագծի հավելվածում ներառված օբյեկտների շինարարության որակի տեխնիկական հսկողության ծառայությունների գնման պահանջը համարել անհետաձգելի ու այն կատարել մեկ անձից գնման ընթացակարգով:

Ընդ որում՝ ճանապարհաշինության ոլորտում ծառայությունների որակը բարձրացնելու, միջազգային փորձը ներդնելու, ազգային կարողությունները զարգացնելու նպատակով առաջարկվում է հնարավորություն ընձեռնել գերմանական «Կոքս Քոնսալթ» **սահմանափակ պատասխանատվությամբ ընկերությանը** մասնակցելու սույն նախագծով նախատեսված գնման գործընթացին:

Կոքս Քոնսալթ» **սահմանափակ պատասխանատվությամբ ընկերությանը** հանդիսանում է գերմանական առաջատար ինժեներական ընկերություններից մեկը, որը մասնագիտացած է ճանապարհաշինարարության և ենթակառուցվածքների ոլորտում և մատուցում է ծառայությունների լայն շրջանակ։

Ընկերությունը ունի շինարարության տեխնիկական աջակցության, նախագծման, նախահաշիվների կազմման, տնտեսական և ֆինանսական վերլուծությունների իրականացման, բնապահպանական և սոցիալական գնահատման, շինարարական և ճանապարհների սպասարկման աշխատանքների տեխնիկական հսկողության ծառայությունների մատուցման հարուստ փորձառություն։

Ընկերությունը հիմնադրվել է 1946թ-ին, և ավելի քան 70 տարի ակտիվ միջազգային գործություն է ծավալում ճանապարհաշինությանն առնչվող տարբեր խորհրդատվական ծառայությունների մատուցման ոլորտում։

Կազմակերպությունը ակտիվորեն ներգրավվում է Միջազգային ֆինանսական կառույցների/ՄՖԿ/Համաշխարհային Բանկ, Ասիական Զարգացման Բանկ, Եվրոպական Ներդրումային Բանկ և այլն/ կողմից ֆինանսավորվող ճանապարհային սեկտորի տարբեր ծրագրերում։ Վերջին 10 տարիների ընթացքում կազմակերպությունը ՄՖԿ ֆինանսավորմամբ հաջողությամբ իրականացրել է 34 ծրագիր ճանապարհաշինության ոլորտում, իսկ վերջին 5 տարվա ընթացքում տասնյակից ավել առաջադրանքներ կոնկրետ ճանապարների շինարարության/վերակառուցման աշխատանքների տեխնիկական հսկողության ոլորտում։ Կազմակերպությունը մեծ փորձ ունի նաև FIDIC պայմաններով շինարարական պայմանագրերի բնագավառում։

Ընկերության կարողությունները լավագույնս ցուցադրում է կազմակերպության միջին տարեկան շրջանառության ցուցանիշը՝ վերջին 5 տարվա կտրվածքով այն գերազանցում է 20 մլն եվրոն։ Ընկերության հիմնական աշխատակազմը ներառում է շուրջ 200 բարձր որակավորում ունեցող ինժեներներ, սակայն, համաձայն ընկերության տրամադրած տեղեկատվության, անհրաժեշտության դեպքում ընկերութան աշխատակազմը կարող է համալրվել և վերածվել մինչև 500 հոգանոց արհեստավարժ մասնագիտական թիմի։

Ընկերությունը նաև հարուստ փորձառություն ունի Կովկասյան տարածաշրջանում, և մասնավորապես Հայաստանում՝ ճանապարհների նախագծման և տեխնիկական հսկողության առաջադրանքների իրականացման ոլորտում։ Մասնավորապես՝ ընկերությունը 2012 թվականից ակտիվորեն մասնակցում է ՀՀ-ում Համաշխարհային Բանկի կողմից ֆինանսավորվող ծրագրերում, որոնց շրջանակներում հաջողությամբ իրականացրել է խորհրդատվական ծառայությունների մատուցման 7 պայմանագիր՝ ավելի քան 9մլն ԱՄՆ դոլար հանրագումարային արժեքով։

**Նախագծի ընդունման ակնկալվող արդյունքը**

Նախագծի ընդունման արդյունքում մեկ անձինց գնման ընթացակարգով կիրականացվի ՀՀ 2020 թվականի պետական բյուջեով նախատեսված՝ ՀՀ պետական նշանակության ավտոճանապարհների և տրանսպորտային օբյեկտների հիմնանորոգում ծրագրի շրջանակներում հիմնանորոգվող՝ սույն որոշման հավելվածում ներառված օբյեկտների շինարարության որակի տեխնիկական հսկողության ծառայությունների գնումը, ինչը կապահովի նախանշված ժամկետում ճանապարհաշինական աշխատանքների մեկնարկմանը և պետության կողմից կապիտալ ներդրումների իրականացման գործընթացի ակտիվացմանը:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21-Ի N 827-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ**»ՈՐՈՇՄԱՆ ՆԱԽԱԳԾԻ ԿԱՊԱԿՑՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԾԱԽՍԵՐԻ և ԵԿԱՄՈՒՏՆԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ

Որոշման ընդունումը ՀՀ 2020 թվականի պետական բյուջեի ծախսերի ավելացում կամ նվազեցում չի նախատեսում:

**ՑԱՆԿ**

ԻՐԱՎԱԿԱՆ ԱԿՏԵՐԻ, ՈՐՈՆՑ ՀԻՄԱՆ ՎՐԱ ԿԱՄ ՈՐՈՆՑԻՑ ՕԳՏՎԵԼՈՎ ՄՇԱԿՎԵԼ Է ՀՀ ԿԱՌԱՎԱՐՈՒԹՅԱՆ «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21-Ի N 827-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ**» ՈՐՈՇՄԱՆ ՆԱԽԱԳԻԾԸ

Որոշման նախագիծը մշակվել է «Նորմատիվ իրավական ակտերի մասին», «Գնումների մասին» Հայաստանի Հանրապետության oրենքների պահանջներին համապատասխան:

**ՏԵՂԵԿԱՆՔ**

ՀՀ ԿԱՌԱՎԱՐՈՒԹՅԱՆ «**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21-Ի N 827-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ**» ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐՈՒՄ ՓՈՓՈԽՈՒԹՅՈՒՆՆԵՐ ԿԱՄ ԼՐԱՑՈՒՄՆԵՐ ԿԱՏԱՐԵԼՈՒ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

Որոշման նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

**ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՈՒ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՄԱՅԻՍԻ 21-Ի N 827-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՈՒ ՄԵԿ ԱՆՁԻՑ ԳՆՄԱՆ ԸՆԹԱՑԱԿԱՐԳՈՎ ԳՆՄԱՆ ԳՈՐԾԸՆԹԱՑ ԿԱԶՄԱԿԵՐՊԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՀԵՂԻՆԱԿՆԵՐԻ (ՄՇԱԿՈՂՆԵՐԻ)**

Որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: